इसके काउंटर पर बैठी मिली 12 साल की नन्हीं रेजिना। रेजिना सातवीं क्लास में पढ़ती है। पूछने पर बताती है कि गंगटोक के स्कूल में पढ़ती हं। इन दिनों स्कूल बंद हैं इसलिए छुट्टियों में मां के साथ दुकान पर उनकी मदद कर रही हूं। यहां चाय 10 रुपये में मिल रही है। यानी कीमत को लेकर कोई लूटपाट नहीं। मैगी 50 रुपये की। उबले अंडे भी मिलते हैं। मैं आम तौर पर चाय नहीं पीता। पर ठंड बढ़ती जा रही है तो चाय की चुस्की लेना भला लगता है। लौटती यात्रा में ही हम यहां पर रूकते हैं तब यहां बादल सड़कों पर टहलते हुए नजर आते हैं। हम इन बादलों के संग थोड़ी देर तक मस्ती करते हैं और फिर रवाना हो जाते है आगे के लिए।